b"\n_START_ARTICLE_\nComplex Ol\xc3\xadmpic d'El\xc2\xb7linik\xc3\xb3\n_START_SECTION_\nCentre Ol\xc3\xadmpic de Pirag\xc3\xbcisme\n_START_PARAGRAPH_\nEl Centre Ol\xc3\xadmpic de Pirag\xc3\xbcisme fou constru\xc3\xaft per a la realitzaci\xc3\xb3 de les proves de pirag\xc3\xbcisme en aig\xc3\xbces braves sobre la zona de l'antic Aeroport d'El\xc2\xb7linik\xc3\xb3. Consisteix en un tram navegable per a la competici\xc3\xb3, un segon tram d'entrenament i un tercer d'aig\xc3\xbces tranquil\xc2\xb7les que enlla\xc3\xa7a amb un llac natural que ocupa una superf\xc3\xadcie total de 27.000 metres quadrats. La instal\xc2\xb7laci\xc3\xb3 compta amb un aforament de 7.600 espectadors, encara que nom\xc3\xa9s 6.700 van ser posats a disposici\xc3\xb3 del p\xc3\xbablic per als Jocs Ol\xc3\xadmpics.\n_START_SECTION_\nCentre Ol\xc3\xadmpic d'Hoquei\n_START_PARAGRAPH_\nEl Centre Ol\xc3\xadmpic d'Hoquei fou utilitzat per a la competici\xc3\xb3 d'hoquei sobre herba durant la realitzaci\xc3\xb3 dels Jocs. La instal\xc2\xb7laci\xc3\xb3 compta amb dos camps d'hoquei amb un aforament de 7.300, tot i que tan sols es posaren 5.200 seients a disposici\xc3\xb3 dels espectadors durant els Jocs; i 2.100, 1.200 posats a disposici\xc3\xb3 dels espectadors, respectivament. Les instal\xc2\xb7lacions tamb\xc3\xa9 compten amb una pista d'escalfament per a l'\xc3\xbas dels atletes. _NEWLINE_La construcci\xc3\xb3 de la instal\xc2\xb7laci\xc3\xb3 finalitz\xc3\xa0 el 29 de febrer de 2004 i es va inaugurar oficialment l'11 d'agost del mateix any, poc abans de l'inici dels Jocs. _NEWLINE_Durant la realitzaci\xc3\xb3 dels Jocs Paral\xc3\xadmpics d'estiu de 2004 el Centre Ol\xc3\xadmpic d'Hoquei fou el lloc on es realitzaren les proves de Futbol 5 i Futbol 7.\n_START_SECTION_\nCentre Ol\xc3\xadmpic de Beisbol\n_START_PARAGRAPH_\nEl Centre Ol\xc3\xadmpic de Beisbol fou utilitzat durant la realitzaci\xc3\xb3 de la competici\xc3\xb3 de beisbol durant els Jocs Ol\xc3\xadmpics. Compta amb dues pistes amb una capacitat per a 8.700 i 4.000 espectadors, si b\xc3\xa9 nom\xc3\xa9s foren posats a disposici\xc3\xb3 del p\xc3\xbablic 6.700 i 3.300 seients respectivament. _NEWLINE_La construcci\xc3\xb3 de la instal\xc2\xb7laci\xc3\xb3 finalitz\xc3\xa0 el 27 de febrer de 2004 i fou inaugurat el 12 d'agost del mateix any, un dia abans de la inauguraci\xc3\xb3 dels Jocs. _NEWLINE_Durant la realitzaci\xc3\xb3 dels Jocs Paral\xc3\xadmpics aquest centre fou la seu de la competici\xc3\xb3 de tir amb arc.\n_START_SECTION_\nCentre Ol\xc3\xadmpic de Softbol\n_START_PARAGRAPH_\nEl Centre Ol\xc3\xadmpic de Softbol fou utilitzat durant la realitzaci\xc3\xb3 de la competici\xc3\xb3 de softbol durant els Jocs Ol\xc3\xadmpics. Les instal\xc2\xb7lacions compten amb un estadi amb una capacitat per a 4.800 espectadors, si b\xc3\xa9 nom\xc3\xa9s es posaren a la venda 3.400 entrades. _NEWLINE_Les obres finalitzaren el 29 de febrer de 2004 i s'inaugur\xc3\xa0 el 30 de juliol del mateix any.\n_START_SECTION_\nCentre Ol\xc3\xadmpic d'Esgrima\n_START_PARAGRAPH_\nEl Centre Ol\xc3\xadmpic d'Esgrima fou utilitzat per a la realitzaci\xc3\xb3 de la competici\xc3\xb3 d'esgrima durant els Jocs. Tingu\xc3\xa9 una capacitat de 3.800 seients durant les fases pr\xc3\xa8vies i de 5.000 a les finals. El centre fou inaugurat oficialment el 30 de juliol de 2004. _NEWLINE_Durant els Jocs Paral\xc3\xadmpics d'estiu de 2004 el Centre Ol\xc3\xadmpic d'Esgrima fou la seu de les proves d'esgrima en cadira de rodes.\n_START_SECTION_\nIndoor Arena\n_START_PARAGRAPH_\nL'Indoor Arena \xc3\xa9s un espai adjacent al Centre Ol\xc3\xadmpic d'Esgrima. Va ser la seu de les rondes preliminars dels partits de b\xc3\xa0squet i handbol durant la realitzaci\xc3\xb3 dels Jocs Ol\xc3\xadmpics. La instal\xc2\xb7laci\xc3\xb3 compta amb un aforament per a 15.000 espectadors per al b\xc3\xa0squet, encara que nom\xc3\xa9s 10.700 llocs van ser posats a disposici\xc3\xb3 del p\xc3\xbablic durant els Jocs Ol\xc3\xadmpics, i per a 13.500 espectadors d'handbol, encara que nom\xc3\xa9s 10.300 llocs van ser posats a disposici\xc3\xb3 del p\xc3\xbablic. La construcci\xc3\xb3 de la instal\xc2\xb7laci\xc3\xb3 finalitz\xc3\xa0 el 31 de maig de 2004 i fou inaugurat oficialment el 30 de juliol d'aquell any._NEWLINE_Durant els Jocs Paral\xc3\xadmpics d'estiu de 2004 l'Indoor Arena va ser l'escenari per al rugbi en cadira de rodes. En l'actualitat \xc3\xa9s la seu del club de b\xc3\xa0squet Panionios B.C. i del Panellinios Gymnastikos Syllogos i acostuma a ser seu de les finals de la Copa de b\xc3\xa0squet de Gr\xc3\xa8cia."